
Ehitise kasutusloa andmine

Võttes aluseks Kohaliku omavalitsuse korralduse seaduse § 30 lõike 1 punkti 2, „Ehitusseaduse” § 33 ja Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine", 
 

1. Asjaolud ja menetluse käik

Kangelaste 8c hoone on rekonstrueeritud autopesulaks ning hoone teenindamiseks on ehitatud kanalisatsiooni- ja veevarustuse torustik. Hoone omanik esitas koos kasutusloa taotlusega ehitusprojekti, ehitise tehnilised dokumendid ning maksis riigilõivu. Vastavalt „Ehitusseaduse” § 33 lõikele 4 läbi viidud kaubanduskeskuse hoone ülevaatusel on avastatud järgmised puudused: hoone fassaad on viimistlemata ning heakorrastustööd on tegemata, mida talvistel ilmastikutingimustel pole võimalik teha.  
Ehitise omanik esitas garantiikirja, et avastatud puudused likvideeritakse kuni  01.10.2007. 

2. Õiguslikud alused

Vastavalt ehitusseaduse § 33 lõikele 2 kasutusloa saamiseks tuleb esitada kasutusloa taotlus, ehitusprojekt, mille kohaselt ehitis oli ehitatud, ehitise tehnilised dokumendid ning tasuda riigilõiv. 

Vastavalt ehitusseaduse § 33 lõikele 4 kasutusluba väljastatakse pärast ehitise ülevaatust ja nõuetele vastavaks tunnistamist. 


3.Otsus 

3.1. Anda välja Kangelaste 8c ehitise omanikule kasutusluba.

3.2. Kangelaste 8c sõidukite teenindamise hoone on rekonstrueeritud;

3.3. Kangelaste 8c kanalisatsiooni- ja veevarustuse torustikud on ehitatud;

3.4. Kohustada Kangelaste 8c hoone omanikku esitama  kasutusloa väljastajale: 

· 01.10.2007 a hoone fassaadi välisviimistlust ning teostatud heakorrastustööd .

4. Korraldus jõustub punktis 1 nimetatud ehitiste omanikele teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Ants Liimets

